ก๋วยเตี๋ยวไก่ตุ๋นย่านสวนพลูที่นักชิมต้องไม่พลาด!

สวัสดีเพื่อนๆชาววงในกันอีกครั้งกับผม Pednoii AhHa กับสัปดาห์ก่อนสิ้นเดือนกันยายน และเนื่องจากเศรษฐกิจฝืดเคืองในช่วงนี้ทำให้สัปดาห์นี้ผมมีร้านที่จะมารีวิวแค่ 1 ร้านเท่านั้นเอง T_T แต่ไม่ต้องร้องไห้กันไปครับ เพราะว่าผมมีอัพเดตหลายๆร้านที่ผมไปทานประจำซึ่งสามารถไปอ่านเพิ่มเติมกันได้ที่ Timeline ของผมนะครับ และวันนี้ผมจะมานำเสนอร้านก๋วยเตี๋ยวอีกเจ้าที่อยู่มายาวนานเช่นกัน นั่นคือ.. ร้านเตี๋ยวไก่ น้องฟลุค นั่นเอง จริงๆแล้วผมก็ไม่ทราบว่าชื่อร้านจริงๆร้านนี้ชื่ออะไร บังเอิญว่าในวงในมีพอดี ผมจึงไม่ต้องเสียเวลาสร้างใหม่เหมือนสัปดาห์ที่ผ่านมา ร้านนี้ตั้งอยู่ในสวนพลูซอย 8 มีที่นั่งทั้งหมด 2 ชั้น การบริการค่อนข้างไว สั่งปุ๊บทำปั๊บ ช่วงเที่ยงคนจะมาทานเยอะมาก และวันนี้เมนูที่ผมจะมารีวิวนั้นก็คือ

1. มาม่าหมูตุ๋นพิเศษ ราคา 55 บาท:  พอดีว่าผมอยากกินมาม่าพอดีจึงได้สั่งและขอเพิ่มปริมาณหมูตุ๋นครับ ในเรื่องรสชาติน้ำซุปถือว่ากินขาดมากครับ อร่อยและลงตัวกำลังดี แถมร้อนอีกต่างหาก :) ส่วนหมูตุ๋นทำมาได้โอเครครับ นิ่มๆทานง่ายแต่ปริมาณน้อยไปนิดครับ นอกจากนี้ก็มีผักกะหล่ำปลีลวกที่ทางร้านนำมาเสิร์ฟให้ด้วย ถ้าไม่พอก็สามารถขอเพิ่มได้ตลอดเวลาครับ

สรุปการรีวิวอันแสนสั้นและฉับไว ผมให้ 4 ดาวเนื่องจากปริมาณหมูไม่ค่อยสมเหตุสมผลกับราคาสักเท่าไรครับ แต่โดยรวมแล้วโอเครครับ ถ้าชอบก็อย่าลืมกดไลค์กันเยอะๆนะครับ :) คอมเม้นได้ถ้าอยากให้ผมไปรีวิวร้านไหนอีกนะครับ